Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: lenni a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 28. §-ára is,
Paragraph Index: 897

lenni a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 28. §-ára is, mely szerint az adatkezelõ köteles e tevékenységének megkezdése elõtt az adatvédelmi biztosnak nyilvántartásba vétel 2006/162/II. szám végett bejelenteni az adatkezelés célját; az adatok fajtáját és a kezelésük jogalapját; az érintettek körét; az adatok forrását; a továbbítandó adatok fajtáját, címzettjét és a továbbítás jogalapját; a törlési határidõt. Az adatvédelmi biztos nyilvántartási azonosítót ad a bejelentkezõnek, ezt fel kell tüntetni minden továbbításnál, nyilvánosságra hozásnál, kiadásnál. A bejelentkezéshez szükséges formanyomtatvány letölthetõ a http://abiweb.obh.hu/adatlap/ címrõl, vagy átvehetõ az Országgyûlési Biztosok Hivatala portáján (1051 Budapest, Nádor u. 22.). Budapest, 2005. szeptember 22. Dr. Péterfalvi Attila (202/H/2005) KÖZLEMÉNY a Magyarországi Szcientológia Egyház adatkezelésével kapcsolatban Állampolgári beadvány érkezett az Adatvédelmi Biztos Irodájához, melyben a beadványt tevõ a Magyarországi Szcientológia Egyház (a továbbiakban: Egyház) Pécsi Missziójának adatkezelésével összefüggésben fogalmazott meg észrevételeket. A beadványozó azt kifogásolta, hogy munkahelyén kötelezõvé tették számára az Egyház elveinek követését, és olyan dokumentumokat, kérdõíveket kellett kitöltenie, amelyekben személyes adatokat széles körben kellett megadnia önmagáról és más személyekrõl. A Magyar Köztársaság mindenkori adatvédelmi biztosa jogosult minden magyarországi – személyes adatokat érintõ – adatkezelést megvizsgálni. Ez a joga a nyilvántartásba vett egyházak adatkezeléseire is kiterjed. Ennek megfelelõen a beadvány alapján vizsgálatot indítottam. A lefolytatott vizsgálat a beadványozó által hozzám eljuttatott dokumentumokon alapult („önéletrajzi kérdések áttekintés”; „Beiratkozási Kérelem Vallási Szolgáltatásokhoz”; „Megállapodás Bizalmas Egyházi Iratokra Vonatkozóan”), amelyeknek a Magyarországi Szcientológia Egyházhoz való kapcsolatát az Egyház Pécsi Missziójának vezetõje megerõsítette. A birtokomban lévõ „önéletrajzi kérdések áttekintés” fejlécû dokumentum számos olyan kérdést tartalmaz, amelyekre válaszolva az azt kitöltõ személy nem csupán önmagára vonatkozó adatokat, hanem más személyekkel összefüggésbe hozható adatokat is (például kábítószer fogyasztásra, korábbi pszichiátriai kezelésre, homoszexualitásra, szexuális életre vonatkozó részletes információkat) kénytelen megadni. A beadványban leírtak tisztázása céljából írásban kerestem meg az Egyház Pécsi Misszióját, valamint az Egyház elnökét. A vizsgálat folyamán a kérdõívnek az Egyházzal való kapcsolatáról, valamint arról, hogy az „önéletrajzi kérdések áttekintés” fejlécû kérdõívet a szerzetesrendhez való csatlakozás alkalmával az Egyház használja-e, az Egyház Pécsi Missziója, valamint az Egyház Titkársága egymásnak ellentmondó információkat közölt. Az ellentmondások feloldására megfelelõ jogi eszközök a hatályos jogszabályok alapján nem állnak rendelkezésemre, így az Egyház adatkezelésével kapcsolatos aggályokat a vizsgálat nem tisztázhatta. Vizsgálatom során mindvégig az Egyház belsõ autonómiájának tiszteletben tartása mellett jártam el. Az adatvédelmi biztos eljárásának nem lehet célja olyan kérdések vizsgálata, amelyek az Egyház önmeghatározását, küldetését érintik. A Egyházzal kapcsolatba kerülõ személyekkel összefüggésben történõ adatkezelés azonban az adatvédelmi biztos által vizsgálható tevékenység. Utalni kell arra, ahogyan azt korábbi ügyeim kapcsán szintén szem elõtt tartottam, hogy az egyházaknak is kötelezettsége, hogy az állam által alkotott jogszabályoknak – különösen az Alkotmányban rögzített szabályoknak – megfelelõen járjanak el. Ez a kötelezettség vonatkozik a személyes adatok védelmére vonatkozó szabályozás megtartására is. Feladataim közé tartozik, hogy a közvéleményt tájékoztassam az olyan adatkezelésekrõl, amelyek elõre meg nem határozható kockázatokkal járhatnak, vagy veszélyt jelenthetnek a személyes adatok védelméhez fûzõdõ jog gyakorlásával kapcsolatban. A lehetséges veszélyek, esetleges jogviták megelõzése céljából a nyilvánosság megfelelõ tájékoztatása érdekében jelen közleménnyel fordulok az állampolgárokhoz. Az Alkotmány 59. § (1) bekezdése szerint a Magyar Köztársaságban mindenkit megillet a személyes adatok védelméhez való jog. Ezen alkotmányos alapjog érvényesülése érdekében fel kívánom hívni a figyelmet azokra az általános követelményekre, amelyeket különösen az Egyházzal kapcsolatba kerülõ, valamint az Egyházba belépõ személyeknek szem elõtt kell tartaniuk: – személyes adataival mindenki maga rendelkezik, mindenki maga határoz arról, hogy bizonyos személyes adatait másnak megadja-e, vagy sem; 2006/162/II. szám – amennyiben valaki személyes adatait átadja az Egyháznak, vagy az Egyház bármely szervének, bármikor kérheti, hogy a kezelt adataiba betekinthessen, valamint kérheti azok törlését; – az Egyházzal vagy annak bármely szervével kapcsolatba kerülõ személy kizárólag saját személyes adataival rendelkezhet. Más vagy mások személyes adataival csak akkor rendelkezhet, amennyiben az érintett személyek az adatkezeléshez elõzetes tájékoztatást követõen hozzájárultak. Amennyiben valaki úgy adja át más személy személyes adatait az Egyháznak vagy bármely szervének, hogy ahhoz elõzetesen nem szerzi be az érintett személyek hozzájárulását, ezért polgári, illetve akár büntetõjogi felelõsséggel is tartozik; – minden adatkezelõ kötelezettsége, hogy amennyiben az érintett tájékoztatást kér személyes adatai kezelésérõl, a kért tájékoztatást a kérelem benyújtásától számított legrövidebb idõ alatt, legfeljebb azonban 30 napon belül közérthetõ formában megadja; – minden adatkezelõ kötelezettsége, hogy amennyiben az érintett kéri, a jogszabályban elrendelt adatkezelések kivételével az érintett kérésének megfelelõen törölje az általa kezelt személyes adatokat; – a kért tájékoztatás megadását, illetve a személyes adatok törlését (a törvényben meghatározott korlátozások kivételével) semmilyen – akár az érintett, akár más személy által aláírt – nyilatkozatra hivatkozással nem lehet megtagadni. Budapest, 2005. november 28. Dr. Péterfalvi Attila (732/A/2005)

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes